ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
140.31 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 57 లక్షలకు పైగా డోసులు నిర్వహణ
98.40 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 6,650 కొత్త కేసులు నమోదు
దేశవ్యాప్త క్రియాశీల కేసుల సంఖ్య 77,516
వారపు పాజిటివిటీ రేటు  గత 40 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 57,44,652 డోసులతో కలిపి, 140.31 కోట్ల డోసులను  టీకా కార్యక్రమం అధిగమించింది. 1,48,79,511 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,86,711
|
|
రెండో డోసు
|
|
96,69,806
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,84,614
|
|
రెండో డోసు
|
|
1,68,13,893
|
|
18-44 ఏళ్ల వారు
|
|
మొదటి డోసు
|
|
49,12,44,875
|
|
రెండో డోసు
|
|
30,81,35,252
|
|
45-59 ఏళ్ల వారు
|
|
మొదటి డోసు
|
|
19,25,99,720
|
|
రెండో డోసు
|
|
14,39,91,660
|
|
60 ఏళ్లు పైబడినవారు
|
|
మొదటి డోసు
|
|
12,03,05,713
|
|
రెండో డోసు
|
|
9,16,30,819
|
|
మొత్తం
|
|
1,40,31,63,063
గత 24 గంటల్లో 7,051 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,42,15,977 కు పెరిగింది.
దేశవ్యాప్త రికవరీ రేటు 98.40 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 57వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 6,650 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 77,516. పాజిటివ్ కేసుల శాతం  కూడా 2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,65,887 పరీక్షలు చేశారు. దేశవ్యాప్తంగా ఇప్పటివరకు 66.98 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.59 శాతంగా ఉంది. గత 40 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.57 శాతంగా ఉంది. రోజువారీ పాజిటివిటీ రేటు గత 81 రోజులుగా 2 శాతం కంటే తక్కువగా, 116 రోజులుగా 3 శాతం కంటే తక్కువగా నమోదవుతోంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
అస్సాంకు చెందిన 6 మంది యువతులు అభివృద్ధి చేసిన బయోడిగ్రేడబుల్ యోగా చాప, చెరువులను గుర్రపు డెక్క సమస్య నుంచి కాపాడగలదు
అస్సాంలోని మత్స్యకార సమాజానికి చెందిన ఆరుగురు యువతులు నీటిలో మొలిచే గుర్రపుడెక్క ఆకుల నుంచి జీవవిచ్ఛిన్నశీల , పచ్చి ఎరువుగా మార్చగల  యోగా చాపను అభివృద్ధి చేశారు.
ఈ యువతులు గువాహతి నగరానికి వాయువ్య దిశలో అంతర్జాతీయ ప్రాముఖ్యత కలిగిన రామసార్ ప్రాంతంగా గుర్తించబడిన శాశ్వత మంచినీటి చెరువు అయిన దీపోర్ బీల్ శివార్లలో నివసించే బెస్త సమాజానికి చెందిన వారు. ఇది పక్షుల సంరక్షణ కేంద్రం కూడా. ఈ చెరువు దాదాపు 9 గ్రామాలకు చెందిన బెస్తవారి జీవనోపాధికి మూలంగా ఉంది. వీరు గత కొన్ని శతాబ్దాలుగా ఈ బయోమ్ ను వీరు పంచుకుంటున్నారు. అయితే, గత కొన్నేళ్ళుగా నీటిలో గుర్రపు డెక్క ఆకుల అధికంగా పెరిగి, పోగుపడడంతొ సమస్యాత్మకంగా మారింది.
జీవనోపాధి కోసం చిత్తడి భూమి మీద ప్రత్యక్షంగా ఆధారపడిన కుటుంబాలకు చెందిన ఈ యువతుల ఆవిష్కరణ, ప్రధానంగా పర్యావరణ పరిరక్షణకు, దీపోర్ బీల్ సంరక్షణకు తోడ్పడడమే కాక, స్థానిక జీవనోపాధులను మెరుగుపరచనుంది. మూర్హెన్ యోగా మ్యాట్ అని పేరు పెట్టిన ఈ చాపను ప్రత్యేక ఉత్పత్తిగా ప్రపంచ మార్కెట్లో ప్రవేశపెట్టనున్నారు.
నీటి గుర్రపు డెక్క మొక్కల నుంచి సంపదను సృష్టించాలన్న తపనతో సిమంగ్ అంటే కల అనే బృందానికి నాయకత్వం వహిస్తున్న ఈ ఆరుగురు యువతుల కృషిలో మొత్తం మహిళా సమాజాన్ని భాగస్వాములను చేసేందుకు భారత ప్రభుత్వానికి చెందిన శాస్త్ర, సాంకేతిక శాఖ  కింద పని చేసే స్వతంత్ర ప్రతిపత్తిగల సంస్థ నార్త్ ఈస్ట్ సెంటర్ ఫర్ టెక్నాలజీ అప్లికేషన్ అండ్ రీచ్  చొరవ ద్వారా ఈ ప్రమేయం ప్రేరేపితమైంది.
నీటి గుర్రపు డెక్క లక్షణాలు, చాప వంటి ఉత్పత్తికి గల ప్రయోజనాత్మక అవసరాలను దృష్టిలో పెట్టుకుని 100% బయోడిగ్రేడబుల్, 100% కంపోస్టబుల్ చాపను బహుళ పర్యావరణ, సామాజిక ప్రయోజనాలను అందించేందుకు యోగా చేసే చాపను కల్పించారు. ఫైబర్ను శుద్ధి చేయడం, సాంకేతికపరమైన ప్రమేయం నీటి గుర్రపు డెక్క ఆకులను తొలగించి చిత్తడి నేలల జలపర్యావరణ వ్యవస్థను మెరుగుపరచి, మొత్తం సమాజం భాగస్వామ్యంతో వినిమయ వస్తువుల నిలకడైన ఉత్పత్తికి తోడ్పడి, స్థానిక సమాజాలకు జీవనోపాధిని కల్పించి, సంపూర్ణంగా ఆత్మనిర్భరతను సాధించేందుకు తోడ్పడగలదు.
చాపలను నేసే/ అల్లే ముందు గుర్రపు డెక్క ఆకులను సేకరించి, ఎండబెట్టి తయారు చేయడమనేది అత్యంత ముఖ్యమైన ప్రక్రియ. ఇందులో సోలార్ డ్రయర్ను  వినియోగించడం వంటి చిన్నపాటి సాంకేతిక చొరవలు, ఎండే సమయాన్ని కనీసం 3 రోజులు తగ్గించాయి. దేశంలోని ఈ ప్రాంతంలో ఆరునెలల సుదీర్ఘమైన వానాకాలం  ఉండే చోట చేసుకునే భారీ వానల వల్ల కోల్పోయిన సమయాన్ని కూడా ఇది భర్తీ చేయగలదు.
సంప్రదాయ అస్సామీ మగ్గాన్ని ఉపయోగించి భిన్న పద్ధతులు, పదార్ధాలు, సాధనాల విభిన్న కలయికతో అత్యంత నాణ్యమైన, సౌకర్యవంతమైన, పూర్తిగా బయోడిగ్రేడబుల్, కంపోస్ట్ యోగా చాపను మహిళలు గుర్రపు డెక్క ఆకును ఉపయోగించి నేశారు. మూడు శివారు గ్రామాలు కి చెందిన 38 మహిళలు ఈ పనిలో నిమగ్నమై ఉన్నారు. సాంకేతిక చొరవ ఉత్పత్తి రేటును పెంచగలదు.
చాపకు చెందిన వివిధ నమూనాలను రూపొందించడంలో ఎన్ఇసిటిఎఆర్ బెల్లం, ఇనుము, ఉల్లిపాయ పొరలు, లక్కతో సహజమైన రంగులు అద్దిన పత్తిని ఉపయోగించేందుకు 7 వీవ్స్  బృందం కామరూప్ జిల్లాలోని లోహారఘాట్ అరణ్య ప్రాంతంలో అందుబాటులో ఉండే సహజ పదార్ధాలతో అద్దకం చేసే నైపుణ్యాన్ని అందించింది. చాప నేత నిర్మాణానికి అనుకూలంగా ఉండేలా మగ్గంలోని వివిధ పరికరాలను మార్చారు.
యోగా చాపకు కామ్ సొరాయ్ పేరు పెట్టారు, ఇది జిప్పు లేదా మెటల్ బటన్ల వంటివి లేని కాటన్ కాన్వాస్ సంచిలో వస్తుంది. దీనికి పూర్తి బయోడిగ్రేడబులిటీకి అనుగుణంగా సరి చేసుకోగల నాడాతో, కప్పుతో సమర్ధవంతంగా రూపొందించారు.
అంతరిక్ష విభాగం
అంతరిక్ష రంగంలో ప్రైవేటు పెట్టుబడులు, ఆవిష్కరణల ప్రోత్సాహానికి 'ఇండియన్ స్పేస్ ప్రమోషన్ అండ్ ఆథరైజేషన్ సెంటర్': డా.జితేంద్ర సింగ్
అంతరిక్ష రంగంలో ప్రైవేటు పెట్టుబడులు, ఆవిష్కరణలను ప్రోత్సహించడానికి, 'ఇండియన్ స్పేస్ ప్రమోషన్ అండ్ ఆథరైజేషన్ సెంటర్' ను కేంద్ర ప్రభుత్వం ప్రారంభించిందని 'అణు శక్తి, అంతరిక్ష శాఖ' మంత్రి  డా.జితేంద్ర సింగ్ రాజ్యసభకు లిఖితపూర్వక సమాధానం రూపంలో వెల్లడించారు.
ఈ క్రింది అంశాల్లో ప్రైవేటు రంగానికి సౌకర్యాలు, మద్దతును 'ఇన్-స్పేస్' అందిస్తుంది:
i. సాంకేతిక మద్దతు
ii. నగదు ఆధారిత సౌకర్యాలు
iii. డాస్ ఆవరణలో తాత్కాలిక సౌకర్యాల కల్పన
iv. ఎన్ఎస్ఐఎల్ అందించే అవసరాల కోసం బిడ్
v. విజ్ఞానం, అంతరిక్ష అన్వేషణ కార్యక్రమాల్లో భాగస్వామ్యం
ప్రైవేటు భాగస్వామ్యం పెంపును సులభతరం చేయడానికి కేంద్ర ప్రభుత్వం ఏర్పాటు చేసిన సంస్థాగత, నియంత్రణ వ్యవస్థ 'ఇన్-స్పేస్'. దీని పరిధిలో ఆర్థిక పరిమితులు లేవు.
ప్రైవేటు వ్యక్తులు భాగస్వామ్యమయ్యే అంశాలు:
i. ఉపగ్రహాల నిర్మాణం
ii. లాంచ్ వెహికల్స్ నిర్మాణం
iii. ప్రయోగాలు చేపట్టడం
iv. అప్లికేషన్ల వృద్ధి, అంతరిక్ష ఆధారిత సేవలు
v. అంతరిక్ష రంగ కార్యకలాపాల కోసం ఉప వ్యవస్థలు, వ్యవస్థల వృద్ధి
ఆర్థిక మంత్రిత్వ శాఖ
ఆదాయపు పన్ను ఫామ్స్ 15CA / 15CB ఎలక్ట్రానిక్ ఫైలింగ్ కోసం కేంద్ర ప్రత్యక్ష పన్నుల బోర్డు మరిన్ని సడలింపులిచ్చింది.
ఆదాయపు పన్ను చట్టం, 1961 ప్రకారం.. ఫారం 15CA / 15CBని ఎలక్ట్రానిక్ పద్ధతిలో సమర్పించాల్సిన అవసరముంది. ప్రస్తుతం పన్ను చెల్లింపుదారులు ఫామ్ 15CAతోపాటు 15CBలో వర్తించేవారు చార్టర్డ్ అకౌంటెంట్ సర్టిఫికెట్ ను ఏదైనా విదేశీ చెల్లింపుల కోసం అధీకృత డీలర్కు కాపీని సమర్పించే ముందు ఇ-ఫైలింగ్ పోర్టల్లో అప్లోడ్ చేస్తారు.,
www.incometax.gov.in పోర్టల్లో ఆదాయపు పన్ను ఫారమ్లు 15CA / 15CB ఎలక్ట్రానిక్ ఫైలింగ్లో ఇబ్బందులు తలెత్తుతున్నాయంటూ పన్ను చెల్లింపుదారులు పేర్కొన్న దృష్ట్యా.. 2021 జూలై 15 వరకు 15CA / 15CB ఫారమ్లను మాన్యువల్ ఫార్మాట్లో అధీకృత డీలర్లకు సమర్పించవచ్చని ఇంతకు ముందే నిర్ణయించిన కేంద్ర ప్రత్యక్ష పన్నుల బోర్డు.. తాజాగా ఆ తేదీని 2021 ఆగస్టు 15 వరకు పొడిగించాలని నిర్ణయించారు. పన్ను చెల్లింపుదారులు ఇప్పుడు ఆ ఫారాలను మాన్యువల్ ఫార్మాట్లో 2021, ఆగస్టు 15 వరకు అధీకృత డీలర్లకు సమర్పించవచ్చు. అథీకృత డీలర్లు ఆగస్టు 15 వ తేదీ వరకు మాన్యువల్ పద్ధతిలో సమర్పించిన ఫారాలను విదేశీ చెల్లింపుల ప్రయోజనం అంగీకరించాలని సూచించారు. కొత్త ఇ-ఫైలింగ్ పోర్టల్ లో ఈ ఫామ్స్ డాక్యుమెంట్ ఐడెంటిఫికేషన్ నంబర్ తర్వాత అప్ లోడ్ చేసే వెసులుబాటు కల్పిస్తారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 48.03 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.92 కోట్ల డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీకా మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
48,03,97,080
|
|
సరఫరాలో ఉన్నవి
|
|
71,16,720
|
|
వాడినవి
|
|
45,27,93,441
|
|
అందుబాటులో ఉన్న నిల్వ
|
|
2,92,65,015
|
||
||
|
ఇప్పటిదాకా 48.03 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 71,16,720 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 45,27,93,441 డోసులు. 2.92 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
పర్యటక మంత్రిత్వ శాఖ
వైద్య, సంరక్షణ పర్యాటక రంగాన్ని ప్రోత్సహించడానికి సరైన సమయం: శ్రీ ప్రహ్లాద్ సింగ్ పటేల్
జాతీయ వైద్య, సంరక్షణ పర్యాటక ప్రమోషన్ బోర్డు 5 వ సమావేశానికి వర్చ్యువల్ గా హాజరయిన పర్యాటక మంత్రి
కేంద్ర సాంస్కృతిక, పర్యాటక శాఖ సహాయ మంత్రి  శ్రీ ప్రహ్లాద్ సింగ్ పటేల్ ఈ రోజు జరిగిన జాతీయ వైద్య మరియు సంరక్షణ పర్యాటక ప్రమోషన్ బోర్డు 5 వ సమావేశానికి వర్చ్యువల్ గా హాజరయ్యారు. వైద్య పర్యాటక వృద్ధికి ఉన్న అవరోధాలను పరిష్కరించడానికి, వైద్య టూరిజం, వెల్నెస్ టూరిజం, యోగా, ఆయుర్వేద టూరిజం మరియు భారతీయ వ్యవస్థ ఏ ఇతర విధానాలనైనా ప్రోత్సహించేలా ముందుకు తీసుకెళ్లడానికి ఈ బోర్డు ఉద్దేశించినది. ఇందుకు అంకితమైన సంస్థాగత చట్రాన్ని అందించడానికి జాతీయ వైద్య మరియు సంరక్షణ పర్యాటక బోర్డు ఏర్పడింది. మెదంతకు చెందిన డాక్టర్ నరేష్ ట్రెహాన్, ఎయిమ్స్ డైరెక్టర్ డాక్టర్ రణదీప్ గులేరియా, నారాయణ హెల్త్ చైర్మన్ డాక్టర్ దేవి ప్రసాద్ శెట్టి తదితరులు బోర్డు సభ్యులు.
సమావేశంలో శ్రీ పటేల్ మాట్లాడుతూ, యోగా, ఆయుర్వేదం ప్రోత్సహించడానికి ఇది సరైన సమయం, ఇది ప్రజలకు చేరడానికి కూడా సమయం ఇది. జాయింట్ కమిషన్ ఇంటర్నేషనల్  చేత గుర్తింపు పొందిన 34 ఆస్పత్రులు భారతదేశంలో ఉన్నాయని, నేషనల్ అక్రిడిటేషన్ బోర్డ్ ఫర్ హాస్పిటల్స్ & హెల్త్ కేర్ ప్రొవైడర్స్  కింద 578 ఆస్పత్రులు ఉన్నాయని పర్యాటక మంత్రి తెలిపారు.
శ్రీ పటేల్ మాట్లాడుతూ, "జెఐసి అంతర్జాతీయ ప్రమాణాల ప్రకారం ఆసుపత్రుల సంఖ్య పెరగాలి, తద్వారా పర్యాటకులు ఎంచుకోవడానికి ఎక్కువ ఆసుపత్రులు అందుబాటులో ఉంటాయి. ఆయుష్మాన్ భారత్ కింద చాలా ఆసుపత్రులు అప్గ్రేడ్ అయ్యాయి. కాబట్టి ఇప్పుడు అవి ఎన్ఏబిహెచ్ లో చేరుస్తారు. అలాగే వాటి స్థాయి జెఐసి స్థాయిలకు పెంచబడుతుంది, తద్వారా మెడికల్ టూరిజం కోసం భారతదేశానికి వచ్చే ప్రజలకు మరిన్ని ఎంపికలు ఉన్నాయి. ఈ కేంద్రాలు మరియు ఆసుపత్రుల సిఫారసుల ఆధారంగా వీసాలు కూడా మంజూరు చేయబడతాయి” అని ఆయన తెలిపారు. “మెడికల్ అండ్ వెల్నెస్ టూరిజం వేగంగా పెరుగుతోంది. గ్లోబల్ మెడికల్ టూరిజం మార్కెట్ విలువ 2016 లో 19.7 బిలియన్ డాలర్లు మరియు సిఎజిఆర్ వద్ద 18.8% పెరుగుతుందని, 2021 నాటికి 46.6 బిలియన్ డాలర్లకు చేరుకుంటుందని అంచనా . ప్రపంచ మార్కెట్లో 40% వాటా ఆసియా-పసిఫిక్ దే” అని చెప్పారు. ప్రపంచవ్యాప్తంగా 130 కి పైగా దేశాలు ఈ ప్రపంచ వ్యాపారం కోసం పోటీ పడుతున్నాయని చెప్పారు. ప్రసిద్ధ వైద్య పర్యాటక గమ్యస్థానాలలో భారతదేశం, బ్రూనై, క్యూబా, కొలంబియా, హాంకాంగ్, హంగ్రీ, జోర్డాన్, మలేషియా, సింగపూర్, దక్షిణాఫ్రికా, థాయిలాండ్ మరియు యుఎస్ఎ మొదలైనవి ఉన్నాయి. ఇది ప్రయాణ మరియు పర్యాటక రంగాలతో కలిపి ప్రధానంగా బయోమెడికల్ విధానాలను కలిగి ఉంటుంది. భారతదేశంలో కేవలం మూడేళ్ల వ్యవధిలో మొత్తం వైద్య పర్యాటకుల సంఖ్య రెట్టింపు అయిందని ఆయన అన్నారు. 2017 లో, పశ్చిమ ఆసియా నుండి 22 శాతం మంది వైద్య అవసరాల కోసం వచ్చారు, తరువాత 15.7 శాతం ఆఫ్రికా నుండి వచ్చారని ఇండియన్ టూరిజం స్టాటిస్టిక్స్, 2018 నివేదిక పేర్కొంది.
ప్రధాన మంత్రి కార్యాలయం
బాంగ్లాదేశ్ లో సముదాయ నేతల తో భేటీ అయిన ప్రధాన మంత్రి
ప్రధాన మంత్రి శ్రీ నరేంద్ర మోదీ బాంగ్లాదేశ్ లో తన రెండు రోజుల యాత్ర లో భాగం గా అక్కడి అల్పసంఖ్యాక వర్గాల ప్రతినిధులు, బాంగ్లాదేశీ ముక్తి యోధులు, ఫ్రెండ్స్ ఆఫ్ ఇండియా, యూత్ ఐకాన్ లు సహా సముదాయాల నేతల తో భేటీ అయ్యారు.
ప్రధాన మంత్రి కార్యాలయం
దక్షిణాఫ్రికా లో జోహాన్స్ బర్గ్కు చేరుకొన్న ప్రధాన మంత్రి
ప్రధాన మంత్రి శ్రీ నరేంద్ర మోదీ 22 ఆగస్టు 2023 ఆగస్టు 22 వ తేదీ న మధ్యాహ్నం పూట జోహాన్స్ బర్గ్ కు చేరుకొన్నారు.
విమానాశ్రయంలో దక్షిణ ఆఫ్రికా గణతంత్రం డిప్యూటీ ప్రెసిడెంటు శ్రీ పాల్ శిపోకోసా మాశాతిలే ప్రధాన మంత్రి కి సాదర స్వాగతం పలికారు. ప్రధాన మంత్రి శ్రీ నరేంద్ర మోదీ కి సాంప్రదాయ బద్ధ స్వాగతాన్ని కూడా ఇవ్వడమైంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 139 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 21 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,39,02,60,790
|
|
అందుబాటులోని నిల్వలు
|
|
21,06,50,896
139 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 21 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
రక్షణ మంత్రిత్వ శాఖ
ఆస్ట్రేలియా రక్షణ శాఖ మంత్రితో ఫోన్లో మాట్లాడిన భారత రక్షణ మంత్రి రాజ్నాథ్ సింగ్
కరోనా వైరస్ నియంత్రణ, కొవిడ్-19 తర్వాతి పరిస్థితులపై చర్చ
ద్వైపాక్షిక రక్షణ సహకారాన్ని కొనసాగించేందుకు సంసిద్ధత
కేంద్ర రక్షణ శాఖ మంత్రి శ్రీ రాజ్నాథ్ సింగ్, ఆస్ట్రేలియా రక్షణ శాఖ మంత్రి లిండా రేనాల్డ్స్తో ఫోన్లో సంభాషించారు. కొవిడ్ మహమ్మారి నియంత్రణకు తమ తమ దేశాల్లో చేపడుతున్న చర్యలపై ఇరువురూ చర్చించారు. కరోనా వైరస్కు కళ్లెం వేసేందుకు చేస్తున్న ప్రపంచ ప్రయత్నాల్లో భారత్ సహకారాన్ని శ్రీ రాజ్నాథ్ సింగ్, లిండా రేనాడ్డ్స్కు వివరించారు. ఈ పోరాటంలో పరస్పరం సహకరించుకోదగిన అంశాలపైనా మాట్లాడుకున్నారు. కొవిడ్ సంక్షోభం ముగిసిన తర్వాత ఉత్పన్నమయ్యే సవాళ్లను ఎదుర్కోవడంలో భారత్-ఆస్ట్రేలియా అనుసరించే వ్యూహాత్మక భాగస్వామ్యం రెండు దేశాలు కలిసి పనిచేయడానికి మంచి పునాది అవుతుందని ఇరువురూ అంగీకరించారు. ఇదే అంశంలో, ఇతర దేశాలతో భాగస్వామ్యాల విషయంలోనూ ఇది మార్గంగా మారుతుందని అభిప్రాయపడ్డారు.
భారత్-ఆస్ట్రేలియా వ్యూహాత్మక భాగస్వామ్యంలో భాగంగా, ద్వైపాక్షిక రక్షణ సహకార కార్యక్రమాలను కొనసాగించేందుకు ఇరువురు రక్షణ మంత్రులు తమ నిబద్ధతను తెలియజేశారు.
(
ప్రధాన మంత్రి కార్యాలయం
మారిశస్ ప్రధాని తో టెలిఫోన్ లో సంభాషించిన ప్రధాన మంత్రి
మారిశస్ ప్రధాని శ్రీ ప్రవింద్ జగన్నాథ్ తో ప్రధాన మంత్రి శ్రీ నరేంద్ర మోదీఈ రోజు న టెలిఫోన్ లో మాట్లాడారు.
ప్రధాని శ్రీ జగన్నాథ్ భారతదేశం లో అమ్ఫాన్ తుఫాను కారణం గా వాటిల్లిన నష్టాల పట్ల తన సంతాపాన్ని వ్యక్తం చేశారు. కోవిడ్-19 విశ్వమారి తో పోరాటం లో మారిశస్ ఆరోగ్య రంగ అధికారుల కు సహాయపడేందుకు గాను ‘ఆపరేశన్ సాగర్’ లో భాగం గా 14 మంది సభ్యులతో కూడిన వైద్య బృందం తో పాటు ఔషధాల ను కూడా భారతదేశ నౌకాదళాని కి చెందిన ‘కేసరి’ ద్వారా పంపించినందుకు ప్రధాన మంత్రి కి శ్రీ జగన్నాథ్ ధన్యవాదాలు తెలిపారు.
మారిశస్ మరియు భారతదేశం లకు చెందిన ప్రజల మధ్య నెలకొన్న ప్రత్యేక సంబంధాల ను ప్రధాన మంత్రి గుర్తుకు తెచ్చారు. ఈ సంక్షోభ కాలం లో తన మిత్ర దేశాల కు తోడ్పాటు ను అందించవలసిన కర్తవ్యాని కి భారతదేశం కట్టుబడి ఉందని కూడా ఆయన అన్నారు.
కోవిడ్-19 ని ఎదుర్కోవడానికి మారిశస్ ప్రధాని శ్రీ ప్రవింద్ జగన్నాథ్ నాయకత్వం లో ప్రభావశీలమైనటువంటి ప్రతిక్రియల ను చేపట్టారు, తత్ఫలితం గా అనేక వారాలు గా ఎటువంటి క్రొత్త కేసులు నమోదు కాలేదు అంటూ ప్రధాన మంత్రి ప్రశంసించారు. మారిశస్ లో అనుసరించిన ఉత్తమమైన అభ్యాసాల ను దస్తావేజు పత్రాల రూపం లో పదిలపరచాలని, తద్ద్వారా ఇతర దేశాల కు, ప్రత్యేకించి ద్వీప దేశాల కు, ఈ కోవ కు చెందిన ఆరోగ్య సంకట కాలాల ను ఎదిరించి పోరాడటం లో తోడ్పాటు లభించగలదని ఆయన సూచించారు.
వివిధ రంగాల లో ఇతోధిక సహకారాన్ని అందించుకోవడం గురించి, దీనిలో భాగం గా మారిశస్ ఆర్థిక రంగాని కి తోడ్పాటు ను అందించడానికి ఉద్దేశించిన చర్యలు సహా ఆయుర్వేదం ద్వారా రోగచికిత్స పద్ధతుల అధ్యయనానికి మారిశస్ యువత ముందంజ వేసేందుకు వీలు కల్పించడం గురించి ఇద్దరు నేత లు చర్చించారు.
మారిశస్ ప్రజల కు మంచి ఆరోగ్యం తో పాటు శ్రేయస్సు ప్రాప్తించాలంటూ ప్రధాన మంత్రి శుభాకాంక్షల ను వ్యక్తం చేశారు. అలాగే, ఉభయ దేశాల మధ్య విశిష్టమైనటువంటి ఆత్మీయ సంబంధాలు కొనసాగుతూ ఉండాలని కూడా ఆయన అభిలషించారు.
(
ప్రధాన మంత్రి కార్యాలయం
రథయాత్ర సందర్భంగా శుభాకాంక్షలు తెలిపిన ప్రధానమంత్రి శ్రీనరేంద్రమోదీ
రథయాత్ర సందర్భంగా ప్రధానమంత్రి శ్రీనరేంద్ర మోదీ ప్రజలకు శుభాకాంక్షలు తెలిపారు. ఇటీవల మన్ కీ బాత్ నుంచి , భారతీయ సంస్కృతిలో రథయాత్ర ప్రాధాన్యతపై తన అభిప్రాయాలుగల ఒక వీడియోను ఆయన ప్రజలకు షేర్ చేశారు.
ప్రధానమంత్రి శ్రీనరేంద్రమోదీ ట్విట్టర్ద్వారా ఒకసందేశమిస్తూ...
"రథయాత్ర ప్రత్యేక దినోత్సవం సందర్భంగా శుభాకాంక్షలు. పూరీ జగన్నాథుడి నిరంతర ఆశీస్సులకోసం మనం వారిని ప్రార్థిస్తాం. మనందరికీ మంచి ఆరోగ్యం , సంతోషం కలిగేలా పూరీ జగన్నాథుడు మనపై ఆశీస్సులు కురిపించుగాక
భారతీయ సంస్కృతిలో రథయాత్ర ప్రాధాన్యత గురించి ఇటీవలి మన్ కీ బాత్ సందర్భంగా నా నేను మాట్లాడిన మాటలను మీతో పంచుకుంటున్నాను.#MannKiBaat." అని పేర్కొన్నారు.
రాష్ట్రపతి సచివాలయం
వ్యయాన్ని తగ్గించుకోవడంద్వారా ఆదర్శంగా నిలిచిన రాష్ట్రపతి భవన్
స్వయం సమృద్ధ భారత్ ఉద్యమానికి మద్దతుగా నిలుస్తూ కోవిడ్ -19 నిరోధానికి పొదుపు చర్యలు
కోవిడ్ -19 సహాయ చర్యలకు ఉపయోగపడాలనే ఉద్దేశ్యంతో రాష్ట్రపతి శ్రీ రామ్ నాధ్ కోవింద్ ఆదర్శనీయమైన నిర్ణయాలు తీసుకుంటున్నారు. ఇందులో భాగంగా ఆయన మార్చి నెల జీతాన్ని పిఎం కేర్స్ నిధికి ఇచ్చారు. సంవత్సర జీతంలోని 30 శాతం పిఎం కేర్స్ కు ఇవ్వాలని తాజాగా నిర్ణయించారు.
అంతే కాదు రాష్ట్రపతి భవన్ నిర్వహణ కోసం చేస్తున్న ఖర్చులను తగ్గించాలని పొదుపు చేసిన డబ్బులను కోవిడ్ -19 పోరాటానికి వినియోగించాలని రాష్ట్రపతి ఆదేశాలు జారీ చేశారు. వ్యయాన్ని తగ్గించుకోవడంద్వారా రాష్ట్రపతి భవన్ అందరికీ ఆదర్శంగా నిలవడానికి ఆయన పలు నిర్ణయాలు తీసుకున్నారు. రాష్ట్రపతి భవన్ నిర్ణయం కారణంగా ఆదా అయ్యే డబ్బు తక్కువే కావచ్చు కానీ ఇది స్వయం సమృద్ధ భారత్ సాధనలో ఆదర్శంగా నిలుస్తుందని రాష్ట్రపతి అన్నారు. వ్యయాన్ని తగ్గించుకోవడానికిగాను రాష్టపతి భవన్ తీసుకుంటున్న కొన్ని నిర్ణయాలు ఇలా వున్నాయి.
1. 2020-21 సంవత్సరానికిగాను కొత్తగా నిర్మాణ పనులు చేపట్టకూడదని నిర్ణయించారు. కొనసాగుతున్న వాటిని మాత్రం పూర్తి చేస్తారు.
2. బాగా అవసరమైతేనే రిపేర్ల పనులు, ఇతర నిర్వాహణ పనులను చేపడతారు.
3. ఇ - టెక్నాలజీ ఉపయోగించడంద్వారా పేపర్ వినియోగాన్ని తగ్గిస్తారు. ఆఫీసును పర్యావరణ హితంగా మారుస్తారు. అలాగే ఇంధన వినియోగాన్ని బాగా తగ్గిస్తారు.
4. రాష్ట్రపతి కార్యక్రమాలకోసమని లిమోసిన్ కారును కొనాలనే నిర్ణయాన్ని వాయిదా వేశారు. ఇప్పుడు అందుబాటులో వున్న వాహనాలనే వాడతారు.
5. దేశీయంగా చేసే పర్యటనల్ని చాలా వరకు తగ్గిస్తారు. తద్వారా భౌతిక దూరం నిబంధన పాటించినట్టుగా వుంటుందని, ఖర్చులు కూడా తగ్గుతాయని రాష్ట్రపతి భావించారు. ప్రజలను చేరుకోవడానికిగాను సాంకేతికతను ఉపయోగించుకోవాలని రాష్ట్రపతి నిర్ణయించారు.
6. రాష్ట్రపతి భవన్ నిర్వహించే ఎట్ హోమ్ లాంటి కార్యక్రమాల్ని తక్కువ ఖర్చుతో నిర్వహిస్తారు. ఇందుకోసం తక్కువ మంది అతిథులను పిలుస్తారు. భౌతిక దూరం పాటించే నిబంధన తప్పకుండా అమలు చేస్తారు. అధికార కార్యక్రమాల అలంకరణకోసం తక్కువ పూలను వినియోగిస్తారు. ఎంతవీలైతే అంత తక్కువగా ఆహార పదార్థాలను వడ్డిస్తారు.
ఈ పొదుపు చర్యల కారణంగా ఈ ఆర్ధిక సంవత్సరంలో దాదాపు 20 శాతం ఖర్చులను తగ్గించినట్టవుతుందని అంచనా వేశారు. అయితే రాష్టపతి భవన్ తీసుకుంటున్న పొదుపు చర్యలు కాంట్రాక్ట్ సిబ్బందిపై పడకుండా చూస్తారు. అంతే కాదు రాష్ట్రపతి భవన్ ద్వారా పేద ప్రజల సంక్షేమంకోసం నిర్వహిస్తున్న కార్యక్రమాలపై కూడా ఈ పొదుపు చర్యల ప్రభావముండదు.
ఆర్థిక మంత్రిత్వ శాఖ
జీ20 దేశాల ఆర్థిక మంత్రులు, కేంద్ర బ్యాంకుల గవర్నర్ల వర్చువల్ సమావేశంలో పాల్గొన్న ఆర్థిక మంత్రి శ్రీమతి నిర్మల సీతారామన్
వర్చువల్ పద్ధతిలో సాగిన, జీ20 దేశాల ఆర్థిక మంత్రులు, కేంద్ర బ్యాంకుల గవర్నర్ల  తొలి సమావేశంలో కేంద్ర ఆర్థిక శాఖ మంత్రి శ్రీమతి నిర్మల సీతారామన్ పాల్గొన్నారు. ఇటలీ అధ్యక్షతన ఈ సమావేశం జరిగింది. సమాజంలో సమాన మార్పులు, పునరుజ్జీవనానికి తీసుకోవాల్సిన విధాన చర్యలతోపాటు అంతర్జాతీయ ఆర్థిక దృక్పథం, ఆర్థిక రంగ సమస్యలు, సుస్థిర ఆర్థికాభివృద్ధి వంటి అజెండా అంశాలపై సమావేశంలో చర్చించారు.
కొవిడ్కు విరుగుడుగా భారత్ తీసుకొచ్చిన విధానాల గురించి ఈ సమావేశంలో శ్రీమతి సీతారామన్ వివరించారు. రుణ భరోసా, ప్రత్యక్ష నగదు బదిలీ, ఆహార భద్రత, ఆర్థిక ఉద్దీపన ప్యాకేజీలు, నిర్మాణాత్మక సంస్కరణల వేగవంతం వంటి చర్యల ద్వారా ప్రజల అభివృద్ధికి దోహదపడేలా భారత ప్రభుత్వ విధానాలు ఆధారపడి ఉంటాయని ఆర్థిక మంత్రి వివరించారు. ప్రపంచంలోనే అతి పెద్దదైన, ప్రతిష్టాత్మకంగా చేపట్టిన కొవిడ్ టీకాల కార్యక్రమం గురించి కూడా శ్రీమతి సీతారామన్ చెప్పారు. అనేక దేశాలకు టీకాలను అందిస్తున్నట్లు జీ20 దేశాలకు వెల్లడించారు.
ప్రపంచాభివృద్ధి, ఆర్థిక స్థిరత్వానికి సవాలుగా మారిన వాతావరణ మార్పుల గురించి కూడా ఈ సమావేశంలో చర్చ జరిగింది. వాతావరణ మార్పులు, పర్యావరణ పన్నులపై క్రమబద్ధమైన విధాన చర్చలు జరగాలన్న అధ్యక్ష దేశ ప్రతిపాదనపై భారత ఆర్థిక మంత్రి స్పందించారు. ఆ చర్చలు పారిస్ ఒప్పంద లక్ష్యానికి లోబడి ఉండాలన్నారు. సంయుక్తంగా ఉండే విభిన్న బాధ్యత, సంబంధిత సామర్ధ్యం, నిబద్ధతల స్వచ్ఛంద స్వభావ సూత్రాలపై ఆధారపడి చర్చలు జరగాలన్నారు. హరిత సాంకేతికతల బదలాయింపు, పర్యావరణ ఆర్థికత ప్రాధాన్యత గురించి కూడా శ్రీమతి సీతారామన్ ఎఫ్ఎంసీబీజీ సమావేశంలో ప్రముఖంగా ప్రస్తావించారు.
హోం మంత్రిత్వ శాఖ
వలస కార్మికులను సజావుగా తరలించడానికి ఎక్కువ రైళ్లను నడపడానికి రాష్ట్రాలు మరియు రైల్వేల మధ్య మెరుగైన సమన్వయం అవసరం; జిల్లా అధికారులు తమ అవసరాలను రైల్వేలకు తప్పక తెలియజేయాలి.
రాష్ట్రాలలోనూ, అంతర్ రాష్ట్ర సరిహద్దుల్లోనూ వారు సజావుగా వెళ్ళడానికి ఎక్కువ బస్సులు నడపాలి
కాలి నడకన వెళ్లే వారిని బస్సు / రైల్ స్టేషన్లకు వెళ్ళమని చెప్పాలి, వారు అలా వెళ్ళేదాకా దారిలో వారికి మరుగు దొడ్లు తో పాటు ప్రాధమిక సౌకర్యాలు కల్పించారు.
పుకార్లను తొలగించండి, రైళ్లు/బస్సులు బయలుదేరే సమయాలపై వారికి స్పష్టత నివ్వండి : హోంమంత్రిత్వశాఖ నుండి రాష్ట్రాలకు సూచనలు..
చిక్కుకుపోయిన వలస కార్మికులు వారి ఇళ్లకు వెళ్లిపోవడానికి, కోవిడ్-19 సోకుతుందని భయపడటం మరియు జీవనోపాధి కోల్పోతుందేమోనన్న భయం ప్రధాన కారణాలుగా గుర్తించినట్లు కేంద్ర హోంమంత్రిత్వశాఖ రాష్ట్రాలకు పంపిన ఒక ప్రకటనలో పేర్కొంది. వలస కార్మికుల కష్టాలను తగ్గించడానికి, కేంద్రంతో సమన్వయంతో రాష్ట్ర ప్రభుత్వాలు తీసుకోవలసిన అనేక చర్యలను ఆ ప్రకటనలో పేర్కొన్నారు.
అవి ఈ విధంగా ఉన్నాయి:
· రాష్ట్రాలు, రైల్వే మంత్రిత్వశాఖ మధ్య సమన్వయంతో ఎక్కువ సంఖ్యలో ప్రత్యేక రైళ్ల ఏర్పాటు.
· వలసదారుల ప్రయాణానికి అనువుగా బస్సుల సంఖ్యను పెంచాలి, వలసదారులను తీసుకువెళ్తున్న బస్సులను అంతర్రాష్ట్ర సరిహద్దుల్లో అనుమతించాలి,
· రైళ్లు / బస్సులు బయలుదేరే వేళలను మరింత స్పష్టంగా తెలియజేయాలి, స్పష్టత లేకపోతే వదంతులవల్ల కార్మికుల్లో అసహనం పెరిగిపోతుంది.
· వలసదారులు కాలినడకన ఇప్పటికే బయలుదేరారని తెలిసిన సందర్భాల్లో వారికి మార్గమధ్యలో
పారిశుధ్యం, ఆహారం, ఆరోగ్య పరిరక్షణ వంటి సదుపాయాలతో విశ్రాంతి కేంద్రాలను రాష్ట్ర ప్రభుత్వాలు ఏర్పాటుచేయాలి.
· కాలినడకన ప్రయాణిస్తున్న వలస కార్మికులను జిల్లా అధికారులు గుర్తించి, వారు సమీప బస్సు స్టాండులు లేదా రైల్వే స్టేషన్లకు చేరుకోడానికి వీలుగా రవాణా ఏర్పాటు చేయాలి.
· వలస కార్మికుల్లో ఉన్న మహిళలు, చిన్న పిల్లలు, వృద్దుల ప్రత్యేక అవసరాలను తీర్చడానికి తగిన ఏర్పాటు చేయాలి.
· ప్రభుత్వేతర స్వచ్చంద సంస్థలతో కలిసి విశ్రాంతి కేంద్రాల వద్ద క్వారంటైన్ ఉంటుందన్న అపోహను తొలగించడానికి జిల్లా అధికారులు కృషి చెయ్యాలి. ఎక్కడ పనిచేసే కార్మికులు అక్కడే ఉండే విధంగా వారిని ప్రోత్సహించాలి.
· వలస కార్మికుల చిరునామా, ఫోను నెంబర్లతో జాబితా తయారుచేయాలి. అవసరమైనప్పుడు ఈ సమాచారం, కాంటాక్ట్ ట్రేసింగ్ కు ఇది సహాయ పడుతుంది.
ఏ వలస కార్మికుడు తన గమ్యాన్ని చేరుకోవడానికి రోడ్లపై లేదా రైల్వే ట్రాక్లపై నడవకుండా జిల్లా అధికారులు తప్పక చూడాలని ఆ ప్రకటన పునరుద్ఘాటించింది. తమ అవసరాలకు తగినంతగా, రైళ్లు నడపవలసిందిగా వారు రైల్వే మంత్రిత్వశాఖ ను కోరవచ్చు.
రాష్ట్రాలకు జారీచేసిన అధికారికి ప్రకటన కోసం ఇక్కడ క్లిక్ చేయండి.